प्रधानमंत्री मोदी जी ने कहा कि ‘पूरब से पश्चिम तक सूरज की पहली किरण जहाँ-जहाँ पड़ेगी और 24 घंटे के बाद सूरज की किरण जहाँ समाप्त होगी, ऐसा कोई स्थान नहीं होगा, जहाँ योग नहीं हो रहा हो और पहली बार दुनिया को यह स्वीकार करना होगा कि यह सूरज योग अभ्यासी लोगों के लिए है और योग अभ्यास का यह सूरज ढलता नहीं है।’ मोदी जी ने कहा कि हम केवल इसे एक दिवस के रूप में नहीं बना रहे हैं, बल्कि हम मानव के मन को, शांति के नये युग की ओर उन्मुख बना रहे हैं। यह कार्यक्रम मानव कल्याण का है और शरीर, मन को संतुलित करने का माध्यम और मानवता, प्रेम, शांति, एकता, सद्भाव के भाव को जीवन में उतारने का है। योग को हमें अब अपनी दिनचर्या का हिस्सा बना लेना चाहिए। मोदी जी ने कहा- योग जीवन को जी भरकर जीने की जड़ी-बूटी है।